Odense Adresse-Contoirs Efterretninger, 1832-07-30
Tydskland. Man skal nu ikke klage over, at der høres forlidt fra Forbundsforsamlingen. Paa engang have flere Protokoller seet Lyset, saasom een af 28 Juni angaaende den forrige Advokat Thorns Hæftelse i Luxemburg, som gaaer ud paa, at Jntet skal være iveien for hans Løsladelse, saasnart den belgiske Regjering, efter Londonner=Konferentsens Opfordring, frigiver de i Namur indspærrede Luxemburgere. Ved en anden Protokol af 2 Juli berigtiges adskillige Stats=Kreditorers Fordringer til den forrige Churstat Maynz. En tredie Beslutning af 5 Juli, som er bekjendtgjort af det Frankfurter Senat, befaler, i Betragtning af nærværende Tids=Forhold og saalænge disse vedvare: 1) at intet Tids eller andet Skrivt under 20 Arks Størrelse af politisk Jndhold, som maatte udkomme i det tydske Sprog i nogen ikke til det tydske Forbund hørende Stat, maa tilstædes eller udgives i en Forbundstat uden Regjeringens foregaaende Tilladelse. 2) Alle Foreninger, som have politisk Formaal, forbydes under passende Straf i samtlige Forbundstater. 3) Overordentlige Folkeforsamlinger og Folkefester maae ikke finde Sted i nogen Forbundstat, uden den kompetente Øvrigheds forudgaaende Tilladelse. Jkke heller maa det taales, at der ved de tilladte Folkeforsamlinger og Folkefester holdes offentlige Taler af politisk Jndhold, eller at de misbruges til at bringe Adresser eller Beslutninger i Forslag m.m. 4) De, som offentlig bære Udmærkelsestegn af Baand, Kokarder eller deslige, være sig Ind= eller Udlændinge, af andre Farver end det Lands, hvis Undersaatter de ere, saavelsom Udstikning af Faner og Flag, Oprettelse af Frihedstræer og deslige Oprørstegn, blive uden Skaansel at straffe. 5) De under 20 September 1819 og 12 August 1824 tagne Beslutninger, hvorefter Universitets= og andre offentlige Lærere, som misbruge deres retmæssige Jndflydelse paa Ungdommens Gemytter, ved at udbrede fordærvelige Lærdomme, skulle afsættes, uden at maatte igjen ansættes som offentlige Lærere i nogen anden Forbundstat, og 30 ligesom og Forbudet mod de under Navn af almindelig Burscheskab bekjendte Foreninger paa Universiteterne, bringes overalt i Anvendelse. 6) Forbundsregjeringerne holde vedvarende det nøieste Politieopsyn over alle Jndlændinge, hvilke ved offentlige Taler, Skrifter eller Handlinger vække Mistanke om Deeltagelse i oprørske Planer, og ville giensidig stedse paa det hurtigste og beredvilligste, understøtte hverandre med Notitser over alle Opdagelser af statsfarlige hemmelige Forbindelser og de deri indviklede Jndivider, saavelsom i at forfølge Sporene til samme. 7) Baade paa Jnd og Udlændinge, som komme fra Egne, hvor der maatte være stiftet Forbindelser til at omstyrte Forbundet eller de tydske Regjeringer, holdes et vaagent Øie, til hvilken Ende de gjeldende Pas=Forskrifter blive paa det nøiagtigste at lagt tage og i Nødsfald at skjærpe. Ei heller tilstædes mistænkelige Udlændinge Ophold i Landet. 8) De, som for politiske Forseelser maatte være flygtede fra den ene til den anden Forbundstat, blive paa Reqvisition uvægerlig at udlevere. 9) Forbundsregjeringerne tilstaae hinanden gjensidig paa Forlangende den promteste Militair=Assistents. 10) Samtlige Forbundsregjeringer forpligte sig til, ufortøvet af tilmelde Forbundsforsamlingen de af dem til Fuldbyrdelse af ovenmeldte Forholdsregler trufne Foranstaltninger. - Endelig er udstædt en Protokol af 19 Juli angaaende Pressens Nisbrug især de i Storhertugdommet Baden udkommende Tidsblade: "den Frisindede og Vægteren ved Rhinen." Disse forbydes i alle tydske Stater, og den badenske Regjering anmodes om, strax at fuldbyrde denne Beslutning, hvis Følge Udgiverne Fr. Wagner og Fr. Schlund i 5 Aar fra Dato ikke maae befatte sig med Redaktionen af lignende Skrifter i nogen Forbundstat. Den badenske Regjering opfordres endvidere til, inden 14 Dage at meddele Oplysning om de egentlige Redakteurer af bemeldte 2 nu undertrykte Tidsblade.